title: Os Simpson
text: Os Simpson (en anglés: The Simpsons) ye una serie de televisión dirichita por Matt Groening ta Fox Broadcasting Company que recuenta o día a día d'a familia Simpson.
  A serie ye famosa en tot o mundo y representa una satira d'a sociedat meya americana.
  A familia vive en a ciudat ficticia de Springfield.
  
  A historia d'a serie se remunta a 1989 quan en o progama de "The Tracey Ullman Show" como curtos produeitos por James L. Brooks, tenió tanto exito que esdevenió una serie mesma con una duracion de 30 minutos.
  
  Dende o 17 d'aviento de 1989 han emeso 482 episodios dica a 22º temporada que prencipió o 26 de setiembre de 2010, antimás o 26 de chulio estrenoron Os Simpson: a pelicula (en anglés: The Simpsons Movie) que replegó bells 526 millons de dólars en tot o mundo.
  
  Presonaches 
  
   
  A familia Simpson vive en Springfield y representan a clase meya americana. Homer ye o pai y treballa como inspector de seguridat en o sector 7G en a central nucleyar de Springfield, Homer ye acomodau con Marge que representa una duenya de casa y que cosira os suyos 3 fillos, Bart tien 10 anyos y ye un zagal poblematico, o suya chirmana ye Lisa que ye una activista temprana y a filla menor ye Maggie, un bebe que no charra.
  A familia tamién tien 2 mascotas, un can clamato Chicot Aduyant de Santa Claus y un gato clamato Bolo de Nieu II, as mascotas han protagonizato bella vegada bell episodio.
  
  A serie muestra os demás presonaches: profesors, companyers de treballo, amigos, chent d'a ciudat.
  
  Premios 
  
  Os Simpson ha recibito una gran cantidat de premios incluyito 25 premios Emmy, 27 premios Annies
  En o numero d'a revista Time adedicato a os logros en l'arte y o entretenimiento, os Simpson apareixeba como a «Millor serie de televisión d'o sieglo XX». Antimás incluyó Bart Simpson en o suya «Lista de as presonas más influyents d'o sieglo XX».
  O 14 de chinero de 2000, os Simpson obtenió una estrela en o Paseyo d'a Fama de Hollywood.
  Tamién en 2000 o critico de televisión de Entertainment Weekly Ken Tucker calificó a os Simpson como la «Millor serie de televisión d'os anyos 90». Antimás, os espectadors d'a cadena britanica Channel 4 levoron a os Simpson a lo cabalto de 2 enqüestas: «100 Greatest Kids' TV shows» (os 100 millors programas infantils) en 2001 y «100 Greatest Cartoons» (os millors debuixos animaus) en 2005, antimás de afincar a Homer Simpson en primer puesto en a lista de 2001 de los «100 millors presonaches de televisión»  y en o nueno puesto en a lista de Entertaintment Weekly d'os «50 millors simbolos de televisión». En 2002, consiguió o ueiteno puesto en «TV Guide's 50 Greatest TV Shows of All Time» (lista d'as 50 millors series de totz os tiempos), asinas como, en 2007, fue incluyita en a lista d'os «100 millors programas de totz os tiempos». En 2008, a serie obtenió a primera posición en a lista de Entertainment Weekly «Top 100 Shows of the Past 25 Years» (100 millors series de os zaguers 25 anyos) y Empire clamó a serie a más gran de totz os tiempos.  En 2010, Entertainment Weekly nombró Homer "o mayor presonache d'os zaguers 20 anyos".
  
  Productos
  
  DVD 
  A primera temporada se posó en venda en 2001, esdevinió a escape o DVD televisivo más vendiu d'a historia, encara que fue superau por a primera temporada de Chappelle's Show. As temporadas 1 a la 12 y a 20 (en edición especial) han saliu en venda en DVD en Estaus Unius, Europa, Australia, Nueva Zelanda y America d'o Sud, y se'n quiere fer más temporadas en o futuro.
  
  Videojuego 
  Os primers chuegos publicaus son l'arcade d'a interpresa Konami Los Simpson (1991), o chuego de Acclaim Entertainment The Simpsons: Bart vs. the Space Mutants (1992), Krusty's Fun House (1992) ta versions NES y Krusty's Super Fun House ta versions SNES. Os chuegos más nuevos son The Simpsons Road Rage (2001), The Simpsons: Skateboarding (2002), The Simpsons Hit & Run (2003) y Los Simpson: el videochuego (2007).
  
  Vinclos externos 
  
    Pachina oficial d'os Simpson
  
  Referencias 
  
  Series de televisión d'Estaus Unius
  Personaches ficticios de televisión‎